ຮອງປະທານາທິບໍດີ ແລະປະທານທະນາຄານກາງ ຂອງອີຈິບ ລາອອກ ຈາກຕໍາແໜ່ງ 
ທ່ານ Mekky ເວົ້າວ່າ ທ່ານລາອອກ ກໍເພາະວ່າ ວຽກງານທາງການເມືອງ ບໍ່ເໝາະສົມກັບ ພື້ນຖານທາງວິຊາການຂອງທ່ານ ໃນຖານະເປັນຜູ້ພິພາກສານັ້ນ.
ຮອງປະທານາທິບໍດີອີຈິບ ທ່ານ Mahmoud Mekky ໄດ້ປະ ກາດລາອອກຈາກຕໍາແໜ່ງ ລຸນຫລັງທີ່ໄດ້ຫລິ້ນບົດບາດສໍາຄັນ ໃນການເຈລະຈາສ້າງຄວາມປອງດອງຊາດ ທີ່ປະທານາທິບໍດີ Mohamed Morsi ໄດ້ຮຽກຮ້ອງໃຫ້ຈັດຂຶ້ນ ໃນຄໍາຖະແຫລງເມື່ອວັນເສົາວານນີ້ ທ່ານ Mekky ເວົ້າວ່າ ທ່ານລາອອກຈາກຕໍາແໜ່ງກໍເພາະວ່າ ວຽກງານທາງການ ເມືອງ ບໍ່ເໝາະສົມກັບພື້ນຖານທາງວິຊາການຂອງທ່ານ ໃນຖານະເປັນຜູ້ພິພາກສານັ້ນ ທ່ານ Mekky ເວົ້າວ່າ ທໍາອິດທ່ານໄດ້ຍື່ນໜັງສືລາອອກໃນວັນທີ 7 ພະຈິກ ແຕ່ໄດ້ ເລື່ອນເວລາມາ ເພາະວ່າໃນຕອນນັ້ນ ອີຈິບ ກໍາລັງພະຍາຍາມ ທໍາການໄກ່ເກ່ຍໃຫ້ມີການຢຸດຍິງ ໃນການທໍາ ສົງຄາມກັນ ລະຫວ່າງອິສຣາແອລ ແລະກຸ່ມຮາມາສ ແລະຍ້ອນການຕັດສິນໃຈຂອງທ່ານ Morsi ທີ່ເພີ້ມອໍານາດໃຫ້ແກຕົນເອງ ຂ່າວໄໝ່ອີກຂ່າວນຶ່ງ ໂທລະພາບຂອງລັດ ໄດ້ລາຍງານວ່າ ປະທານທະນາຄານກາງຂອງ ອີຈິບ ທ່ານ Faruq El-Okda ກໍໄດ້ລາອອກເຊັ່ນກັນ ລາຍງານເວົ້າວ່າ ທ່ານ Hisham Ramez ຜູ້ຮອງຂອງທ່ານ ອາດຈະຖືກແຕ່ງຕັ້ງໃຫ້ຂຶ້ນກໍາຕໍາແໜ່ງແທນທ່ານ ບໍ່ໄດ້ມີການອະທິບາຍເຖິງສາເຫດຂອງການລາອອກຂອງທ່ານ Okda ທີ່ມີຂຶ້ນ ໃນທ່າມ ກາງຄວາມຫຍຸ້ງຍາກທາງເສດຖະກິດຂອງອີຈິບນັ້ນ